ISIGIDIMI SAMAXOSA, MAY 1, 1883.

5

ITYALA LIKA LEPPAN.

Bofumana abafundi beta ukuba sateta ngoku bulala kuka Leppan, ebulala umkake. Le ke ilandelayo yincwadi evela ku Sontombi awayeyi balelwe yintombi yake nge veki engapambi kwesi sihlo ebonis’ ukungabi nene kwengxelo eyenziwe ngu Leppan nge ntombi yake. Yiyole ke incwadi : —

Bawo otandekeyo,—Ndiya temba ukuba u Ollie (indoda yake ke) ufumene incwadi evela kuwe namhlanje, ependula abe kubalele ngalento, kufanelekile okokuba ngoku ndenze elam. Kodwa ke wena bawo ucinga nina ngayo yonke lonto ikoyo, ndiya temba ukuba wokolwa xa nditi buxoki yonke lonto. Nakuba ndingakwazi nqo konke akutetileyo kuwe, ndinama nakana ako. Ngamazwi amafupi ndingati: Lento kukade ihambiseka, engeyiba ide yaquba nangapezulu ukuba umnakwabo bale ntombi ahamba nayo akatanga able ayibonelele atete ngayo kubo bobabini elinga ke ukuyitintela. Ngalomhla ndandisifa ndilele pantsi, usuke wabuyela kum ngeliti ngenxa yezam izenzo ezimdaka ndibatyola ngento engeyiyo ndenziwa likwele, utsho wati ukuba andipumi wondikaba ; kaucinge ke lonto ibekiswa kumntu ofayo. Ndinyanisile kunokuhlala intlalo enje kanye ndingaxolela ukukonza. Nakuba u Ollie engayivumi lento zona incwadi ziyaxela. Ufike ati kwenye uzimisele ekubambeleleni kuye ngangoko anako. Kude kwazi nyanga ezimbini ndicela ukuba kanye enze isahlukwano nam, kunale nto. Lonke ke elo xesha ndasuka ndayinto yentsini. Kungoku andikwazi endingakwe- nzayo. Mhlayimbi ute nqa kuba ndingasa kubaleli. Ewe, ngenxa ka Ollie kuba unga inga ndim oxela isizatu sokuba anxamele ukwablukana nam ke mna andivumi lonto, nembangi yokuba ndibale namhlanje kungokuba ebalile yena kuqala. Akazi ukuba kuko incwadi ezizezake ezinje ngezi ndizibaqileyo nendizi tumelayo kuwe zivela kwi ntombi leyo. Mandipele bawo andisayi kubuye ndipinde ndibale nakuba intlungu zingaka. Uyemka ngomso uya kubonal ontombi, endaziyo ukuba wobuya intiyo anayo ngakum ihlupezeke okunye. Usana alupilile sekumzuzu lusifa selune nyanga. Mandipele ndim owako okutandayo,

Bessie.

UTYELELO LUKA HON. T. C. SCANLEN
E COLESBERG.

Lite liyafika livela e Lusutu apa elinene liyi ntloko ye Rulumente epakati ngoku, lafika sekumi lencwadi ngapambili, ipetwe liqelana Lembumba Yamanjama elikona. Yenjiwe nje lencwadi ukusingiswa kuye :—

Colesberg, April 9, 1883.

Ku Hon. T. C. Scanlen, Umpatiswa Micimbi ye Koloni.

Nkosi,—Sifike tina abamagama alandelayo, abalisebe elise Colesberg “ Lembumba Yamanyama,” sagqiba kwintlanganiso ebe sinayo okokuba silinge ukuba eli tuba sinalo lotyelelo Iwako apa nje nge Ntloko ye Rulumente singaliyeki lidlule, aingakanga sivuyiswe kukubona ubuko bako pakati kwetu.

Sifike kananjalo sanqwenela ukutabata eli tuba lokuze siyinikele kuwe imibulelo yetu ku Rulumente ngenxa yamalinga awenzayo okuquba imfundo pakati kwabantsundu—wayeke umnqweno wetu ungo wokunga uncedo olukutshwa kwizikolo zangapandle alunge nqunyulwa, singa kodwa ukutyalwa kwezikolo ezitsha kungaqubela pambili.

Sibonisa umbulelo wetu ku Laulo Iweqela lo Rulumente elipakati ngoku, eliquba kakuhle kumntu wonke ebelifanele ukuxaswa nguye wonke opantsi kwamalungelo alo. Sinokutsho kanjako ukuba lo Rulumente utenjiwe ngaba ntsundu. Akwaba ningaba nempumelelo,

Sizicaka zako ezitobekileyo,—

Moss Swanepoel, Umgcini sihlalo,

Chas. Z. Ntozini,

Thomas Mzozoiana, Umbali, \*

S. J. Campbell, Umgcini sihlalo wabalungiseleli, J. D. Cornelius.

Namanye amalungu angama 46.

Ute ke yena ukupendula wabonisa ukukoliswa kwake yinto abaye- nzileyo nenteto yabo; watsho wati intlanganiso le iya kusebenza okukulu pakati kwaba ntsundu ukuba ipetwe ngolungelelwano. Babulele ke bona ubuko bake njalo-njalo. Kwati emveni kwentwana ntwana zengxoxo pakati kwabo, yabulela “ Imbumba ” ububele buka Mr. Scanlen, yanduluka icwayitile sisenzo salomini, nesipelo sayo.

IZINTO NGEZINTO.

Kuba balelani.—Samkele into eninzi yencwadi ngale nyanga, kodwa isituba asinaso sokuzifaka. Sizibeke umbeko ezi—“ Elinye Lamatye,” “ Wauchope &Co.,” “ Figilan Jacob,” “ Bulungisa,” “ N. N. Ganya,” “ Enoch Booy.”

Ogwetyelwe ukufa.—E Colesberg, kuko um Tshaka ogwetyelwe ukufa, ngokusuka abade i polisa.

Iruluneli.—Lendoda induluke nge 25 April, (ngolwesi- Tatu) isingise pesheya e England ngati yobuya emva kwenyanga ezintatu.

Ubunxila.—E Monti indoda abati ngu G. Matthews, ite ngokuhlala inamatyala okunxila, yada ekugqibeleni yatyiwa iponti zontatu.

Ubumenemene obubi.—Kula macala angapakati kuko enye indoda abati ngu Yata, esand’uku banjwa ngokusuka idubule udade wayo elele.

Amaxesha Ngamanye.—Kutiwa e Kobonqaba ngenxa yokunqaba kwemisebenzi yenqwelo, omnye ude wayitengisa i bokuva yake nge £9 kupela.

Ezomhlaba.—Siva ukuba ama Bulu enza amalingakazi amakulu okuba lomhlaba waseba Tenjini ungatengiswa kude kuhlangane i Parlamente.

Amafama akwa Daliwe.—Lamabandla asand’ukuba nentlanganiso kutsha nje, ecela ukuba kwandiswe ama polisa, ngenxa yokubiwa kwempahla yawo.

Imali.—Siva ukuba u Mr. Stanbridge obe ligqweta e Cawa, woke apendule kwakamsinya nje, ngendawo yokuba kuko imali angati uyizuze ngobumenemene.

Ukufa kuka Leffan.—Kutiwa lendoda ixonywe kusasa ngolwesi-Bini 24 April, kutiwa pambi kokuba ixonywe ike yenza amazwana, nakuba singekawa xelelwa.

Obubileyo.—Ngomhla we 24 ka April (ngolwesi-Bini) sive ngombiko wokububa kuka Mr. Donald Ross, obe ngu mongameli wezikolo, (Inspector General of Colleges) lo usand’ ukufika, nob’esand’ ukwenza ingxelo enkulu ngokuma kwemfundo ye Koloni.

Owenzakeleyo.—Kutiwa kute e Tinara xa kuhlanjwa uboya, yati enye indoda engumfiki kanti ayilumkile, uyite hlasi u *mashini* wayiti qobo ingalo wayilalisa pantsi. Ngati kambe ngoku isingisa ekupileni.

Ingozi yomfu.—E Yellow-woods ate amadoda antsundu esaman’uku nqakanqaka mpu utile, kanti ade acukumisa inqambu le yompu, udubule, watsho kwenye esifubeni yaya yela, kuya tandabuzeka ukupila kwayo.

Ululwo lwe ntonga.—Ngase Nqushwa ke kwako ukulwa pakati kwama Mfengu nama Xosa, kubonakala ngati ukuba ibingatanga lonto ihle inqandwe ibiya kuba yinto. Yinina le lusingisa pina uhlanga.

Abagqunyelelwe behleli.—Kutiwa pesheya kute ngamhla utile kusasetyenzwa kwakule minxuma kumbiwa kuyo into ezinje ngoma lahle Iwadilika udonga, kwati noko kube semacebetshwini yasinda inkita kwasalela babatatu kupela.

Ingozi eyenziwe ngu loliwe.—E Bayi e hospitileni kusand’ukufa indoda abati ngu Robert Sowerby, isizatu kukunxila, ete ngoko kunxila kanti ingene endleleni ka loliwe, seyibonwa ngomhla olandelayo ilele pantsi incwina kanti ishunqulwe umlenze.

Amampondo :—Lamadoda akavumi ukuvana nca, nama Xesibe. Uti oxela indaba, kute kutsha nje aya alingenela elama Xesibe, emka kona nenkomo ezi kumashumi amahlanu, negusha ezilikulu kundawonye nebokwe ; kanti isizekabani asuke ama Xesibe eba amahashe amabini ama Mpondo.

E Diamond Fields.—Kutiwa asikuko nokuba uya usweleka ngoku sweleka umsebenzi kona, nempilo inzima. Kufika kusand’ ukufika kweli lizwe, izi-alam esezigxagxeke yintswelo yalapo. Udodana olufunzele ukuya kona malu- lumke. Malwanele koko lukufumana nganeno apa, “ lunga lahli imbo yalo ngo Poyiyana.”

Amafama akwa Komani (Queenstown) :—Lamadoda agqibe kwintlanganiso ebesand’ukuba nayo e Mvane (Whittlesea) kwelokuba atumele umongameli wentlanganiso yawo, namanye amalungu ayo amabini, ukuba aye kwintlanganiso yamanye amafama eyakuba se Sinqenqeni. Azi iyawa yeyanina leke namhla.